# Secretaria d'Estat de Defensa

La Secretaria d'Estat de Defensa (SEDEF) és una secretaria d'estat d'Espanya depenent del Ministeri de Defensa. Col·labora amb el ministeri per a preparar, dirigir i desenvolupar la política econòmica establerta en el Pla Estratègic Conjunt i fomentar i coordinar la recerca sobre la defensa del país.

## Titular

L'actual titular de la Secretaria d'Estat de Defensa és Ángel Olivares Ramírez, des del 8 de juny de 2018. El secretari d'Estat de Defensa ostentarà la representació del Ministeri de Defensa, per delegació del ministre, en els casos en què aquest la hi encomani. El càrrec ha estat ocupat des de 1984 per:
* Eduardo Serra Rexach (1984-1987)
* Rafael de la Cruz Corcoll (1988-1991)
* José Miguel Hernández Vázquez (1991-1992)
* Antonio Flos Bassols (1992-1995)
* Juan Ramón García Secades (1995-1996)
* Pedro Morenés Eulate (1996-2000)
* Fernando Díez Moreno (2000-2004)
* Francisco Pardo Piqueras (2004-2007)
* Soledad López Fernández (2007-2008)
* Constantino Méndez Martínez (2008-2011)
* Pedro Argüelles Salaverría (2012-2016)
* Agustín Conde Bajén (2016-2018)
* Ángel Olivares Ramírez (2018-)

## Funcions

La Secretaria d'Estat de Defensa és l'òrgan superior del Departament al que li corresponen, a més de les competències que li encomana l'article 62 de la Llei 40/2015, d'1 d'octubre, de Règim Jurídic del Sector Públic, direcció, impuls i gestió de les polítiques d'armament i material, recerca, desenvolupament i innovació, industrial, econòmica, d'infraestructura, mediambiental i dels sistemes, tecnologies i seguretat de la informació en l'àmbit de la Defensa.
Així mateix contribuirà a l'elaboració i execució de la política de Defensa i exercirà les competències que li corresponguin en el planejament de la Defensa.

## Estructura orgànica

De la Secretaria d'Estat de Defensa depenen els següents òrgans directius:
* La Direcció general d'Armament i Material (DGAM): s'ocupa de la política d'armament i material. Té quatre subdireccions generals: Planificacií i Programes; Inspecció i Serveis Tècnics; Relacions Internacionals; i Tecnologia i Centres.
* La Direcció general d'Afers Econòmics (DIGENECO): s'encarrega de la política financera i econòmica. Està formada per les següents subdireccions generals: Comptabilitat, Oficina Pressupostària, i Gestió Econòmica i Contractació. En depén també la Junta General d'Alienaments i Liquidadora de Material i s'adscriu el Fons Central d'Atencions Generals del Ministeri de Defensa.
* La Direcció general d'Infraestructura (DIGENIN): s'encarrega de la política d'infraestructures. En depenen les Subdireccions de Planificació i Control, de Patrimoni i de Tipificació i Supervisió més el Servei Militar de Construccions i el Laboratori d'Enginyers de l'Exèrcit i com a adscrita la Gerència d'Infraestructura.
* El Centre de Sistemes i Tecnologies de la Informació i les Comunicacions
Com a òrgans de suport, assessorament i assistència immediata al Secretari d'Estat de Defensa, existeixen un Gabinet i un Gabinet Tècnic.

### Organismes adscrits

Està adscrit a la Secretaria d'Estat de Defensa l'organisme autònom Institut Nacional de Tècnica Aeroespacial «Esteban Terradas» (INTA).
Depèn de la Secretaria d'Estat de Defensa la Junta d'Alienació de Béns Mobles i Productes de Defensa.

## Vegeu també

* Llista de Reials decrets sobre l'estructura orgànica dels ministeris d'Espanya des de 1977#Ministeri de Defensa

## Referències

* ↑ «Resumen general por servicios y capítulos del presupuesto de gastos».
* 1 2 3 Pérez de Lama, 1998, p. 189.
* ↑ [https://www.boe.es/boe/dias/2018/06/09/pdfs/BOE-A-2018-7721.pdf Real Decreto 375/2018, de 8 de junio, por el que se nombra Secretario de Estado de Defensa a don Ángel Olivares Ramírez. Consultat l'11 de juny de 2018.
* ↑ El Secretario de Estado de Defensa de Cospedal, a pie de los caballos, El Plural, 14 d'abril de 2018
* ↑ El secretario de Estado de Defensa: "Las Fuerzas Armadas están para que a mi hija no le ponga un burka nadie", La Sexta
* ↑ Margarita Robles nombra secretario de Estado de Defensa a Ángel Olivares, exdirector de la Policía, ABC
* ↑ «Real Decreto 998/2017, de 24 de noviembre, por el que se desarrolla la estructura orgánica básica del Ministerio de Defensa y se modifica el Real Decreto 424/2016, de 11 de noviembre, por el que se establece la estructura orgánica básica de los departamentos ministeriales.» (en castellà). [Consulta: 25 novembre 2017].
* ↑ Pérez de Lama, 1998, p. 189-190.
* 1 2 Pérez de Lama, 1998, p. 190.

## Bibliografia

* Pérez de Lama, Ernesto (dir.). Manual del Estado Español 1999. Madrid: LAMA, 1998. ISBN 84-930048-0-4.